text: • تفرط حبات العنب و تغسل جيداً.
text: #000006
text: • توضع حبات العنب بخلاط الكوكتيل و تضرب ثم توضع في مرطبان و تكرر العملية حتى يمتلئ المرطبان.
text: #000007
text: • بعد مرور 41 يوم يفتح المرطبان و يصب المزيج على مصفاية ألمنيوم و تحتها طشت و يعصر باليدين ثم يصفى العصير بشاشة نظيفة و يعبئ في زجاجات .
text: #000009
text: انا ممنونة الوصفة سهى , جربتها و هلا هي بالمرطبان ..ما اتوقعتا كل هل الادة سهلة , هلا انا اضفت سكر من دون مربى , ما دامه احسن للتخليل , بقى خللوه :grin
text: #000013
text: السلام عليكم اخت سهى بس حبيت اسالك انتي قلتي بتتركوا الخل ل 3 شهور طيب يا ترى ما ممكن يتحول لنبيد؟
  بعرف اكتر من 40 يوم ما بصير يبقى والا بيتحول الخل لكحول ؟؟؟ يا ترى معلوماتي دقيقة ؟
text: #000017
text: يعطيكي ألف عافية أخت سهى وتسلم إيديكي يارب لأن عطيتينا سر من أسرار المطبخ ,
  وأكيد عالتجريب فورا بس العنب المستخدم هو العنب الأبيض ولا أي نوع بيمشي الحال؟
  لأن أول مرة أجربه و مش شايفته قبل ,
  لأن المتوفر عندنا خل التفاح وخل القصب بس .
  وأتوقع أخت gsm إن فيه فرق كبير جدا بين صناعة الخل والكحول ومش نفس الطريقة أبدا , ودايما الناس بيتلخبطوا بينهم كثير.
text: #000022
text: فعلا وصفة مفيدة كتيرخاصة الخل الموجود بالسوق اغلبو مو مضمون شو فيو واذا كان طبيعي ولا لأ وفي حديث شريف عن الرسول صلى الله عليه وسلم نعم الادام الخل .لهيك ضروري كل ست بيت تحضر خلاتها بايدها ويا ريت اذا حدا بيقدر يفيدنا بخل التفاح :grin
  شلونك منمن ان شاء الله كل ايامك خير وسعادة وصحة :roll
text: #000026
text: بالنسبة لخل التفاح بتجيبي أي نوع تفاح و ممكن تستخدمي التفاح الناعم و ما ضروري يكون من نوعية ممتازة و بتغسلي منيح و بعدين بتقسمي أربع أرباع و بدون تنضيف البذور بس إذا في مناطق مضروبة بالتفاحات بتنضفيها و لازم تنتبهي أحيانا بعض التفاح بيكون لاحقتو دودة كمان بتنضفي محلها و بتغسليها و بتحطي التفاحات بمرطبان و بتغلي ماء مع سكر و بتصبي فوق التفاح بالنسبة لخل العنب ما بيحتاج ماء لأنو هو فيو عصير بعدين بتختمي المرطبان و بترخي عليه و ما بتفتحي لبعد مرور 41 يوم و بتصفي و إذا نعصر معك بيكون أحسن بس ممكن التفاحات يضلو قاسيات و صحة و هنا
text: #000031
text: ااقلك حل اسهل , انك تعلمينا الوصفات الي عاملتيها , التيراميسو الختيررر و الفطيرة الي بتاخد العقل و كمان الايتش , اما اليالنجي امنت عليه طريقته علمتينا ياها من قبل
text: #000034
text: بالنسبة لخل العنب ما بعرف انا ما رخيت المرطبان , بالعكس شديت عليه كتير منيح , بقى شو ؟ خبصت و الا ماشي الحال ؟
text: #000037
text: سالت عليك العافية و الخير دوما يا حلوو
text: #000043
text: هلا لارمينا كيفك
  حبيبتي أي نوع عنب بيمشي حالو حتى أنا بتذكر نانتي الله يرحمها كانت تخلط تفاح و عنب و قشر دراق و فواكه تانية و يطلع خل طيب كتير بس لون العنب أعتقد بيأثر على اللون النهائي للخل بس ما بيهم الأهم الطعمة و بس تجربي خبريني عن رأيك و عوافي مقدما
text: #000050
text: حبيبتي ما بيهم أنو العنب حلو بالعكس السكر بيسرع التفاعل بس أهم شي بالنسبة لخل العنب أنو ما تحطي معو ماء لأنو أنا و ماما عملنا كمية خل كبيرة كأنو رح نشتغل بالتصدير :grin و مرة حطينت ماء و مرة بدون ماء يلي حطينالو ماء طلع سايط بس خل التفاح بدو ماء و فيكي تخلطي أنواع عنب على كيفك ما بيهم
text: #000051
text: أنا بتشكرك على الكلمات الحلوة و بشكرك أنك جربتي من الوصفات و إنشاء الله صحة و هنا
  كمان بدي أسألك أنت كنت معنا بنابلس ولا أنت و منى رفقة من أيام الجامعة
text: #000052
text: هلا بالنسبه للخل ما فهمت في يعني فرق بين خل العنب الاحمر و الابيض؟؟؟
text: #000075
text: امون شوي صعب , رح يصير خريطة و شوربة و مخلوطة هيك :grin
text: #000076
text: شكراً أخت سهى على الوصفة المهمة .. جهزت الخل البارحة وبانتظار النتيجة بعد 41 يوم .. عصرت العنب بإيدي بدل الخلاط حتى ما تنطحن البذور لأني جربت تحضير دبس الرمان بطريقتين .. مرة بالخلاط ومرة عصر باليد وبالطريقة التانية كانت أفضل بكتير.
text: #000078
text: ايا وصفة جمانة ؟؟ ليكون بعتي شي و ما وصلني :roll
text: #000080
text: السلام عليكم يا صبايا
  بالنسبة لخل التفاح أنا ذكرت أنو مو ضروري ينعصروا التفاحات بس رجعت سألت و دقدست طلع ضروري ينعصروا لأنوا رح يزيدو تركيز الخل و في معلومة عرفتها من شخص كيماوي أنو بعد ما تعصروا التفاح لا تصفوا التفل و رجعوا خلطو العصير مع التفل بنفس المرطبان و عيفوا 3 – 4 أيام بتضمنوا أنو ما يضل في كحول بالخل و أنا شفت المعلومة منطقية لأنو أهل زمان كانوا يقولوا لما بيتعتق الخل بيصير أطيب لأنو الخل بيمر بالمراحل التالية كحول ثم حمض ثم خل و إنشاء الله يكون شرحي وافي و صحة و هنا
text: #000086
text: نحن عصرنا على عصارة الجزر يلي من جهاز أمي بس بعد نص الشغل مدري شو صرلى ضربت الكهربا فغلقنا على عصارة الكوكتيل و بالنسبة للأماية مو سمعانة بهالطريقة بس بخطرلي مو ضروري لأنو التفاح رح يتفاعل خاصة أنو معو سكر و أنا سألت أكتر من شخص على طريقة الخل و لا حدا ذكر قصت الأماية
text: #000090
text: أخيرا صاروا 41 يوم .. عصرت الخل وصفيته .. طعمته روعة بس فيها شوية حلاوة .. يا ترى طبيعي هالشي ولا فيه مشكلة .. لأنو خل السوق فيه طعمة حموضة لاذعة أكتر !
  أخت منى جربتي خل التفاح ولا لأ .. يا ريت إذا جربتيه تعطينا ملاحظاتك :roll
text: #000091
text: أخ آرام شكرا لتعليقك و لتجريبك الوصفة
  بالنسبة لطعمة الخل البيتوتي لا يمكن أنو تقارنها بالخل الصناعي لأنو طريقة التصنيع مختلفة و بيعتمدو على مواد كيماوية أما بالنسبة لطعمة الحلاوة فما بعرف أديش أنت حطيت سكر لأنو السكر و ظيفتو تسريع التفاعل و من خلال تجربتي لاحظت أنو السكر بيعطي طعمة أطيب للخل
  جوز جارتي كيماوي و بيعمل خل بيتوتي و ما بيحط سكر بس لما ضيفتون من الخل يلي عاملتو قلي مع السكر أطيب بكتير
  و على فكرة نحن من فترة فتحنا خل التفاح كمان طيب جربوا بالطريقة يلي ذكرتها و إنشاء الله بيعجبك
text: #000092
text: على فكرة انا ما صفيته بالشاشة لان حبيت هل الاشياء الناعمة الي فيه كتير و كمان اذا لاحظتي في فرق باللون بين المراطبين لان واحد من خل اصفر و واحد من خل أحمر 8)
text: #000093
text: مو معقولة الطعمة , يعني شي بياخد العقل , بديع و انا مو مسدقة النتيجة , متل ما قال ارام فيه طعمة حلاوة خفيفة بس كتير كتير طيبة ,
text: #000095
text: انا السنة الماضية جربت خل بس بغير طريقة و النتيجة هل السنة لا يمكن مقارنتها بالسنة الماضية , بتعرفي شو , طول ما عم ملي القناني عم ادعيلك و عم اشكر ربي , الحمد لله الذي علمنيه من غير حول مني و لا قوة
text: #000096
text: منونة أنا كتيييير مبسوطة لأنو الخل نجح و حبيتوهلأ أنتو عم تحسو أنو فيو طعمة حلاوة شي طبيعي لأنو العنب بالأساس حلو كمان الخل ما بيكون حامض متل عصير الليمون أو الحصرم بتعرفي منونة أنا بحط للسلطة خل و عصير ليمون بس شو بتطلع سلطة دوقي و دعيلي على سيرة الدعوات بتشكرك والله يجعلن من نصيبي و لك مثلهم إنشاء الله
  منونة بدي قلك أنا من فترة بعتلك وصفة شوربة يا ترى وصلت و لأ وإلك عندي مفاجئتين قريبا بس شو هنين .......؟ خليها سر
text: #000099
text: اااامين يا رب , الله يخليلي ياكي ام السوس , رح جرب السلطة مع خلي اللذيذ و الليمون , يييمممم
text: #000100
text: يسلم ايديكي سهى
  انا جربت خل التفاح من يومين على الطريقه الي كاتبتيها لبشرى وبانتظار النتائج... ياريت تنزلي الطريقه بالتفصيل تماما حتى اتاكد انو كلو تمام و ما غلط انا عملت مرتبان بتفس الحجم الي محطوط بالصوورة من شان هيك مااعتقد رح يعطي خل اكتر من فنجان شاي ..
text: #000106
text: ندوشة هل المرطبان الي بالصورة عطاني حوالي اللترين و نص , شلون ما بعرف :zzz
text: #000107
text: سهى الخل هلا و بعد حوالي الاسبوعين من عصره صار حامض و اختفت فيه طعم الحلاوة الي كانت اول ما عصرته , يا ترى هيك تمام و الا في شي انا معفسته :roll
text: #000110
text: راح أجرب الوصفة قريبا... شكرا جزيلا
text: #000111
text: حبيبتي متل ما قلتت لنادين عندي طريقة جديدة لخل التفاح بس بدي شوية وقت لأنو التفاح الصغير يلي بينعمل منو الخل مو دائما بيتواجد بقى شو رأيك تنتظري و إنشاء الله الوصفة الأطيب ببعتها
text: #000114
text: مرحبا منون اسفة عالغيبة بس كنت مشغوووووولة المهم حبيبتي كنت بدي اسألك انا كان عندي عنب بينفع للخل وحبيت اعمله بس كان الخلاط ما بيشتغل فعملت الوصفة نفسها بس بدل ما اخلط العنب قسمته انصاف لكل حبة وحطيت معه شوية سكر وسكرت عليه منيح وصار وقت افتحه وزيادة :zzz
  سؤالي هو بصير هلأ اكمل الوصفة ولا هيك انا غلطت؟ ارجوك منون تردي علي قبل ما صفيهون
text: #000121
text: رح نزل وصفة خل التفاح و هي كمان كتيرر سهلة
text: #000122
text: منون انا صفيته هلأ بس لا تغلبت ولا شي لان العنب كان كتييييير طري وبسرعة تصفوا لون الخل طلع متل اللي باخر صورة عندك الخل الفاتح لان عملته بعنب ابيض
  بس الصراحة ما استرجيت دوقه الا لما تجاوبيني عن سؤالي حتى دوق وانا مطمنة مع اني كتير مشتهياه قد ما هو لونه حلو :roll
  اخر سؤال لو سمحتي انه بصير اصب الخل في قنينة خل فاضية بس لسه فيها اثر الخل القديم (يعني قبل ما اغسلها) ولا لازم اغسلها فبل ما اصبه؟
text: #000126
text: اكيد بيصير تمليه بنفس القنينة
text: #000129
text: بتصير معي دوما , انا بفتح المرطبان و برمي الوج الي ما بيشهي و الباقي بصفيع عادي و بيطلع ممتاز متل باقي الخل
text: #000145
text: بس مرة او مرتين حسيت انواتغيرت طعمته و نفسي ما قبلته فرميتو , لهيك دوقيه و شوفي , ان شاء الله شغال نظامي :zzz
text: #000146